Najveći hitovi (Fadil Toskić)
Najveći hitovi treći je kompilacijski album sarajevskog pop, rok i narodnog pjevača Fadila Toskića, koji je u CD i DVD formatu objavila 2012. izdavačka kuća Extra Music iz Živinica. Album sadrži dvadeset i jednu pjesmu, koje predstavljaju pregled nekih od značajnijih radova Toskića počevši od bržih pop-rok, šlagera i narodnih pjesama snimljenih tokom njegove muzičke karijere. Ujedno, ove pjesme su bile redovni dio njegovog koncertnog repertoara. Komponirane su u gore već navedenim stilovima pogodnim za radijsko i televizijsko emitovanje, kao i nastupe na festivalima ove vrste muzike, koji su u to vrijeme bili popularni u Bosni i Hercegovini i ostalim republikama bivše Jugoslavije. Zanimljivost je da je zajedno s CD-om išao i poklon DVD film pod nazivom "Lito vilovito" režisera Obrada Gluščevića. "Najveći hitovi" Fadila Toskića je muzički dokument kvalitetnih pjevačkih interpretacija kojima je ostvario dobar uspjeh kod publike i muzičkih kritičara uz popularnost na raznovrsnoj sarajevskoj muzičkoj sceni, ali i u okvirima bivše Jugoslavije.